
Parlamentul  României

Camera  Deputaţilor

Comisia pentru industrii si servicii






                 Bucureşti, 27.05.2009





                                                               Nr.23/221/2009
AVIZ

asupra proiectului de Lege privind aprobarea Ordonanţei de urgenţă a Guvernului nr.33/2009 pentru completarea art.270 din Legea nr.86/2006 privind Codul vamal al României



În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru industrii şi servicii a fost sesizată, în procedură de urgenţă, pentru aviz care va fi transmis Comisiei juridice, de disciplină şi imunităţi, cu proiectul de Lege privind aprobarea Ordonanţei de urgenţă a Guvernului nr.33/2009 pentru completarea art.270 din Legea nr.86/2006 privind Codul vamal al României, transmis cu adresa nr. P.L.x. 258 din 6 mai 2009, înregistrat sub nr.23/221 din 07 mai 2009.


Consiliul Legislativ, cu avizul nr.274 din 02 aprilie 2009, a avizat favorabil proiectul de ordonanţă de urgenţă, cu observaţii şi propuneri, care au fost preluate de iniţiator.


Senatul, în calitate de primă Cameră sesizată, a adoptat proiectul de lege în şedinţa din 4 mai 2009, cu un amendament.


Proiectul de lege are ca obiect de reglementare completarea art.270 din Legea nr.86/2006 privind Codul vamal al României, cu un nou alineat, al cărui cuprins constă în incriminarea drept infracţiune a acţiunii constând în introducerea în/sau scoaterea din ţară, prin locurile stabilite pentru controlul vamal, prin sustragerea de la controlul vamal, dacă valoarea bunurilor sustrase este mai mare de 20.000 lei.

Se impune modificarea art.270 din Legea nr.86/2006, întrucât, în practică se constată o creştere a numărului de situaţii în care se scot sau se introduc în ţară, prin sustragerea de la controlul vama, a unor bunuri care ar trebui plasate sub regim vamal, cele mai semnificative din punct de vedere al impactului bugetar fiind cele privind ţigările. Astfel, România se individualizează în rândul statelor membre ale Uniunii Europene prin nesancţionarea penală a contrabandei săvârşită în locurile prin care se efectuează controlul vamal.



Examinarea proiectului de lege a avut loc în şedinţa comisiei din data de 26 mai 2009. 



În urma dezbaterilor, membrii comisiei au hotărât, în unanimitate, avizarea favorabilă a proiectului de lege, cu un amendament admis prezentat în anexă.



Prin obiectul de reglementare şi conţinutul său, proiectul de lege face parte din categoria legilor organice.



În conformitate cu prevederile art.75 din Constituţia României, republicată, Camera decizională pentru acest proiect de lege este Camera Deputaţilor.

PREŞEDINTE,
Iulian Iancu
Consilieri parlamentari, 
Viorela Gondoş

Isabela Robe

A M E N D A M E N T E    A D M I S E

la proiectul de Lege privind aprobarea Ordonanţei de urgenţă a Guvernului nr.33/2009 pentru completarea art.270
 din Legea nr.86/2006 privind Codul vamal al României

	Nr.

crt.
	Textul OUG nr.33/2009


	Textul adoptat de Senat
	Amendamente admise/

Autor
	Motivaţia

	0
	1
	2
	3
	4

	1.
	Articol unic. - După alineatul (1) al articolului 270 din Legea nr.86/2006 privind Codul vamal al României, publicată în Monitorul Oficial al României, Partea I, nr. 350 din 19 aprilie 2006, se introduce un nou alineat, alineatul (2), cu următorul cuprins:

„(2) Constituie, de asemenea, infracţiunea de contrabandă şi se pedepseşte potrivit alin.(1) introducerea în sau scoaterea din ţară prin locurile stabilite pentru control vamal, prin sustragerea de la control vamal, a bunurilor sau mărfurilor care trebuie plasate sub un regim vamal, dacă valoarea în vamă a bunurilor sustrase este mai mare de 20.000 lei.”

	La articolul unic, alineatul (2) al articolului 270 va avea următorul cuprins:

„(2) Constituie, de asemenea, infracţiunea de contrabandă şi se pedepseşte potrivit alin.(1) introducerea în sau scoaterea din ţară prin locurile stabilite pentru control vamal, prin sustragerea de la control vamal, a bunurilor sau mărfurilor care trebuie plasate sub un regim vamal, dacă valoarea în vamă a bunurilor sustrase este mai mare de 40.000 lei.”

	Se elimină şi rămâne textul din ordonanţă nemodificat.

Dep.Iulian Iancu – PSD+PC
	Nu se justifică dublarea sumei.

